இரங்கலா ஏரி

இரங்கலா ஏரி (Rankala Lake) இந்தியாவின் மகாராட்டிரா மாநிலத்திலுள்ள கோலாப்பூரில் அமைந்துள்ள ஒரு நன்னீர் ஏரியாகும்.

வரலாறு
எட்டாம் நூற்றாண்டுக்கு முன்பு, இரங்கலா ஒரு கல் குவாரியாக இருந்தது. 9 ஆம் நூற்றாண்டில் ஏற்பட்ட ஒரு நிலநடுக்கம் அந்தக் குவாரிக்கு பெரும் கட்டமைப்பு சேதத்தை ஏற்படுத்தியது. இதனால், நிலத்தடி நீர் ஊற்று ஒன்றிலிருந்து நீர் பெருகி, இரங்கலா ஏரி உருவானது. இந்த வரலாற்றுச் சிறப்புமிக்க ஏரியில் நந்தி சிலை கொண்ட ஒரு இந்து கோவில் அமைந்துள்ளது. உள்ளூர் இந்து நம்பிக்கைகளின்படி, சிவபெருமான் நந்தியைப் பயன்படுத்தி, தினமும் ஒரு கோதுமை மணியளவு ஏரியை நோக்கி நகர்ந்து, பின்னர் ஒரு அரிசி மணியளவு தூரம் பின்வாங்குகிறார். சிவபெருமான் இரங்கலா ஏரியை அடைந்தால், உலகம் அழியும் காலம் தொடங்கும் என்று இந்து நம்பிக்கைகள் கூறுகின்றன.

சுற்றுலா
இந்த வரலாற்றுச் சிறப்புமிக்க ஏரி, இயற்கை அழகை இரசிப்பவர்களுக்கு ஒரு பொக்கிசமாகும். இரங்கலா ஏரியின் வடக்கே சாலினி அரண்மனையும், வடகிழக்கே 'பத்மராசே தோட்டம்' மற்றும் தென்கிழக்குக் கரையில் சமீபத்தில் உருவாக்கப்பட்ட ஒரு பூங்காவும் அமைந்துள்ளன. இரங்கலா ஏரியின் தென்கிழக்கு பூங்காவில் ஒரு புதிய உணவுச் சந்தை உள்ளது. குதிரை சவாரி மற்றும் படகு சவாரி போன்ற செயல்பாடுகளையும் இங்கு அனுபவிக்கலாம். நுணுக்கமாகச் செதுக்கப்பட்ட கருங்கல் மற்றும் இத்தாலிய பளிங்குக் கற்களால் ஆன சாலினி அரண்மனை, தற்போது ஒரு உணவு விடுதியாக  மாற்றப்பட்டுள்ளது.

மேற்கோள்கள்

பகுப்பு:கோலாப்பூர்
பகுப்பு:மகாராட்டிரப் புவியியல்
பகுப்பு:கோல்ஹாப்பூர் மாவட்டம்
பகுப்பு:மகாராட்டிராவின் ஏரிகள்